**Jegyzőkönyv**

**Nagykovácsi Nagyközség Önkormányzat**

**Pénzügyi és településfejlesztési bizottsága és Oktatási, kulturális, sport, turisztikai és környezetvédelmi bizottsága együttes nyílt üléséről**

**Az ülés helye: Öregiskola Közösségi Ház és Könyvtár**

**Az ülés időpontja: 2016. augusztus 2. (kedd) 08 óra**

**Meghívottak:**

Fodor Attila OKB elnök és PB tag, Tegzes Endre PB elnök

PB tagok: dr. Szabó András, Horváthné Holéczy Katalin, Erdélyi Zoltán

OKB tagok: Bánóczi Margit, Honti Zoltán, Dr. Klein Katalin, Kropkó Péter, Szabó Orsolya, Gerlóczyné Furulyás Katalin

továbbá: Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Papp István jegyző, dr. Németh Zsanett aljegyző, Györgyi Zoltán főépítész, dr. Halmosi-Rokaj Odett osztályvezető, Perlaki Zoltán osztályvezető, Grégerné Papp Ildikó osztályvezető

**Megjelentek:**

Fodor Attila OKB elnök és PB tag, Tegzes Endre PB elnök

PB tagok: dr. Szabó András, Horváthné Holéczy Katalin, Erdélyi Zoltán

OKB tagok: Bánóczi Margit, Honti Zoltán, Szabó Orsolya, Gerlóczyné Furulyás Katalin

továbbá: Szemesy Barbara alpolgármester, dr. Fegyveres-Fiskál Gábor alpolgármester, Papp István jegyző, dr. Németh Zsanett aljegyző, Györgyi Zoltán főépítész

**Fodor Attila levezető elnök:** Köszöntöm a megjelenteket. Mivel megegyezik a két bizottság ülésének napirendje, ezért a mai együttes ülés lesz. A bizottságok határozatképességét külön kell vizsgálni, valamint a határozatát is külön fogja meghozni mindkét bizottság. Tehát akkor megállapítom, hogy a Pénzügyi bizottság 5 fővel jelen van, tehát határozatképes. Az Oktatási bizottság szintén határozatképes, 5 fő a jelenlévő tagok száma. Mindenki megkapta a meghívót, mely tartalmazza a mai ülés napirendjeit. Először kérem a Pénzügyi bizottságot, hogy szavazzon a napirendről.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**67/2016. (VIII. 02.) HATÁROZATA**

**Tárgy**: **A Pénzügyi és településfejlesztési bizottság 2016. augusztus 02-i rendkívüli ülésének napirendje**

Nagykovácsi Nagyközség Önkormányzat Pénzügyi és településfejlesztési bizottsága úgy dönt, hogy a 2016. augusztus 02-i rendkívüli ülésén az alábbi napirendi pontokat tárgyalja:

1. **Döntés a *„Nagykovácsi Általános Iskola sportpálya lefedése”* tárgyban megindított közbeszerzési eljárás eredményéről**

# 2. A Nemzeti Szabadidős – Egészség Sportpark Programban való részvételről szóló 96/2016 (VII.11) számú határozat módosítása

 **Határidő:** azonnal

**Felelős:** PB elnöke

**Fodor Attila levezető elnök:** Most pedig kérem az Oktatási bizottságot, hogy szavazzon a napirendről.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**Oktatási, kulturális, sport, turisztikai és környezetvédelmi BIZOTTSÁGA**

**37/2016. (VIII. 02.) HATÁROZATA**

**Tárgy**: **Az Oktatási, kulturális, sport, turisztikai és környezetvédelmi bizottság 2016. augusztus 02-i rendkívüli ülésének napirendje**

Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága úgy dönt, hogy a 2016. augusztus 02-i rendkívüli ülésén az alábbi napirendi pontokat tárgyalja:

1. **Döntés a *„Nagykovácsi Általános Iskola sportpálya lefedése”* tárgyban megindított közbeszerzési eljárás eredményéről**

# 2. A Nemzeti Szabadidős – Egészség Sportpark Programban való részvételről szóló 96/2016 (VII.11) számú határozat módosítása

 **Határidő:** azonnal

**Felelős:** OKB elnöke

**1. napirendi pont**

**Döntés a *„Nagykovácsi Általános Iskola sportpálya lefedése”* tárgyban megindított közbeszerzési eljárás eredményéről**

**Fodor Attila levezető elnök:** Átadom a szót Györgyi Zoltán főépítész urat, hogy röviden ismertesse az előterjesztést.

**Györgyi Zoltán főépítész:** *Röviden ismertette az előterjesztést.*

**Fodor Attila levezető elnök:** Köszönöm szépen. Fontos dolog azt tisztáznunk, hogy amennyiben a testület jóváhagyja ezt a határozati javaslatot, akkor a kivitelező mikorra vállalta a munka megkezdését, illetve a munka befejezését.

**Györgyi Zoltán főépítész:** Információim szerint a szerződéskötéstől számított 60 nap a megvalósítás. A szerződés megkötésére a holnapi napon kerül sor. Amennyiben a szükséges pénzügyi garanciákat is fel tudja mutatni a vállalkozó. A sátor a tervek szerint október közepén állni fog.

**Szemesy Barbara alpolgármester**: Kiegészítésként még annyit szeretnék elmondani, hogy a szünidő ideje alatt megvalósítják az elektromos áram kiépítését. A tényleges kivitelezés kettő napot vesz igénybe, maximum hármat. Ennyi ideig nem lehet majd használni a pályát, de a kivitelező azt mondta, hogy reméli, hogy még a szünidő alatt megvalósulhat a munka befejezése.

**Honti Zoltán:** Az lenne a kérdésem, hogy a műszaki tartalommal kapcsolatos problémák rendeződtek-e?

**Györgyi Zoltán főépítész:** A kivitelező nyilatkozott, hogy az ott lévő beton szerkezete az alapozásnak megfelelő, mi szakértőt kérünk fel ennek ellenőrzésére.

**Horváthné Holéczy Katalin**: Jól értem, hogy ugyanazzal a műszaki tartalommal valósul meg a beruházás, mint ami a korábbi előterjesztésben szerepelt? Ebben az esetben mi okozza, hogy ennyivel alacsonyabb ajánlatot tudott adni a vállalkozó?

**Szemesy Barbara alpolgármester:** Erre a kérdésre a vállalkozó nem tudott választ adni. A műszaki tartalom változatlan, sőt, eredetileg 150 LUX világítás-erősséget ajánlottak meg, most felemelték 250-re. A 8 világító test helyett most 16 lesz fenn.

**Fodor Attila levezető elnök:** Szerintem átértékelték a dolgot, hogy ez mégis csak egy bevétel nekik, még ha kisebb ár-réssel dolgoznak, akkor is. Azt is átgondolhatták, hogy ez itt közel Budapesthez referencia is lehet az ő számukra.

**Horváthné Holéczy Katalin**: Az lenne a javaslatom, hogy ezen túl, ha egy ajánlattevő van, akkor lehetőség szerint ismételjük meg a kiírást, és tárgyaljunk.

**Fodor Attila levezető elnök:** Már nagyon régi álmunk volt ennek a sportpálya lefedésnek a megvalósítása. Mind az általános iskola, mind a sportegyesületek, mind pedig a nagykovácsi lakosok számára ez nagy előrelépés lesz. Van-e további kérdés, hozzászólás? Nincs. Akkor most először ismét a Pénzügyi bizottságot kérem, hogy szavazzunk az előterjesztésben foglalt határozati javaslatról.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**68/2016. (VIII. 02.) HATÁROZATA**

**Tárgy: Döntés a *„Nagykovácsi Általános Iskola sportpálya lefedése”* tárgyban megindított közbeszerzési eljárás eredményéről**

Nagykovácsi Nagyközség Önkormányzat Pnzügyi és településfejlesztési bizottsága javasolja a Képviselő-testületnek, hogy **a *„Nagykovácsi Általános Iskola sportpálya lefedése”*** tárgyban megindított Kbt. 115 § szerinti közbeszerzési eljáráseredményével kapcsolatban az alábbi döntést hozza:

1. Érvényesnek nyilvánítja a **GRABOPLAN Sátorgyártó és Műszaki Konfekció Kft.** ajánlattevő ajánlatát.

2. Nyertesnek hirdeti ki a legjobb ár-érték arányú érvényes ajánlatot tevő **GRABOPLAN Sátorgyártó és Műszaki Konfekció Kft.** ajánlattevőt.

3. A lefolytatott közbeszerzési eljárást eredményesnek nyilvánítja.

4. Felkéri a polgármestert és a jegyzőt a szükséges intézkedések megtételére és felhatalmazza a polgármestert a szerződés aláírására.

**Határidő:** azonnal

**Felelős:** polgármester, jegyző

**Fodor Attila levezető elnök:** Most pedig kérem az Oktatási bizottságot, hogy szavazzon az előterjesztésben foglalt határozati javaslatról.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**Oktatási, kulturális, sport, turisztikai és környezetvédelmi BIZOTTSÁGA**

**38/2016. (VIII. 02.) HATÁROZATA**

**Tárgy: Döntés a *„Nagykovácsi Általános Iskola sportpálya lefedése”* tárgyban megindított közbeszerzési eljárás eredményéről**

Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága javasolja a Képviselő-testületnek, hogy **a *„Nagykovácsi Általános Iskola sportpálya lefedése”*** tárgyban megindított Kbt. 115 § szerinti közbeszerzési eljáráseredményével kapcsolatban az alábbi döntést hozza:

1. Érvényesnek nyilvánítja a **GRABOPLAN Sátorgyártó és Műszaki Konfekció Kft.** ajánlattevő ajánlatát.

2. Nyertesnek hirdeti ki a legjobb ár-érték arányú érvényes ajánlatot tevő **GRABOPLAN Sátorgyártó és Műszaki Konfekció Kft.** ajánlattevőt.

3. A lefolytatott közbeszerzési eljárást eredményesnek nyilvánítja.

4. Felkéri a polgármestert és a jegyzőt a szükséges intézkedések megtételére és felhatalmazza a polgármestert a szerződés aláírására.

**Határidő:** azonnal

**Felelős:** polgármester, jegyző

**2. napirendi pont**

**A Nemzeti Szabadidős – Egészség Sportpark Programban való részvételről szóló 96/2016 (VII.11) számú határozat módosítása**

**Fodor Attila levezető elnök:** Átadom a szót alpolgármester asszonynak, hogy röviden ismertesse az előterjesztést.

**Szemesy Barbara alpolgármester**: *Röviden ismertette az előterjesztést*.

**Fodor Attila levezető elnök:** Átadom a szót főépítész úrnak, hogy egészítse ki az elhangzottakat.

**Györgyi Zoltán főépítész**: A futókör tekintetében egy becsült, 35 ezer Ft/folyóméteres ár szerepel a pályázatban. Az önrészt át kell utalnunk az NRSK részére a pozitív döntés esetén, előre. Ezt követően megvalósítják az általuk meghatározott nettó áron. Ez az összeg viszont nem áll rendelkezésre.

**Szemesy Barbara alpolgármester**: Természetesen ezzel a sportparkkal lesznek még költségek. Oda világítást kell biztosítani, vizet, padokat, kamerát. Az az összeg, amit eredetileg is megszavaztunk, ugyanúgy szükséges lesz majd.

**Fodor Attila levezető elnök:** A pontosítás kedvéért. A sportpark tehát ugyanúgy meg fog valósulni, de a kialakítás úgy fog történni, hogy a futókör a későbbiekben kialakítható legyen. Illetve a terület ott található az iskola hátsó udvarának a kijáratával szembeni részen. Ezzel megmarad az a terület is, hogy esetleg majd a tervezett uszoda megépítése is megoldható legyen.

**Horváthné Holéczy Katalin:** Szeretném kérdezni, hogy milyen előkészítő költségek vannak, mert úgy láttam, hogy azt írta a kiírás, hogy úgy kell átadni a területet, hogy elő van készítve. A másik, hogy a megvalósítás költségét milyen keretből biztosítjuk. Ezzel kapcsolatban szeretném kérni, hogy a legközelebbi ülésre kapjunk egy tájékoztatást a tartalék keret eddigi felhasználásáról, és még mekkora összeg áll rendelkezésre. Még egy kérdésem lenne. Nem volt számomra egyértelmű, hogy a sportpark a mi tulajdonunk lesz-e.

**Györgyi Zoltán főépítész:** A kiírás szerint az előkészítés az elsősorban a területnek a szabaddá tételére vonatkozik. Üres ingatlant kell átadni.

**Gerely Gábor:** Távlatilag szeretném kérdezni, hogy most elhangzott, hogy meg lesz a helye a futókörnek. Ha távlatilag gondolkodunk, most készítettünk volna agy egysávos futókört. De igazán egy ekkora településnek legalább egy négysávos futópályára lenne szüksége. Netán el kellene gondolkodni a focibálya majdani áthelyezéséről is erre a területre. Minden szempontból az a véleményem, hogy nagyon jó lenne itt egy sportközpontot kialakítani. Ez csak egyelőre tervezgetés, de amikor egy ilyen sportparkot létrehozunk, lehet, hogy ezeket a koncepciókat figyelembe kellene venni.

**Fodor Attila levezető elnök:** Hosszú távon ez mindenképpen egy jó gondolat. De én úgy tudom, hogy a focipályát azért nem lehet áttelepíteni, mert a temető miatt, ha megbontanánk a területet, akkor a pálya fele lehetne csak hasznosítható, mert a törvények szerint minden irányból 50 métert kell hagyni a temető mellett. Inkább olyasmiben kellene gondolkodni, hogy esetleg oda még egy kisebb, mondjuk műfüves pálya, és aköré például egy futópálya. De ezt majd meg kell vizsgálni.

**dr. Szabó András**: Az lenne a kérdésem, hogy pályázatban van-e arra utalás, hogy bekerítjük ezt a pályát? Ezzel kapcsolatban van-e elképzelés?

**Szemesy Barbara alpolgármester:** Az őrzést, és állagmegóvást biztosítani kell, erre szolgálnak majd a kamerák is, de ebbe beleférhet a kerítés is.

**dr. Fegyveres-Fiskál Gábor:** Az érthető, hogy a szűkös keretek nem teszik lehetővé a futókör kialakítását, de amennyiben a testület a pályázattól való elállásról dönt, akkor az elkövetkező években nem lesz esély ilyen beruházás megvalósítására. A többi pályázó ezek mellett a kedvezőtlenebb feltételek mellett is indulnak a pályázaton.

**Fodor Attila levezető elnök:** Én egyetlen felszólalásban sem éreztem, hogy bármelyik bizottsági tag a pályázattól való elállásra gondolt volna. A kerítés megépítésének gondolatát én is nagyon fontosnak tartom.

**Szemesy Barbara alpolgármester:** A pályázattól nem szándékozunk elállni, csupán a futókör esik ki. Bennem is felmerült az a gondolat, hogy nem jelent-e ez hátrányt, hogy mi nem vállaljuk ezt a plusz finanszírozást.

**Szabó Orsolya**: Lehet, hogy naivnak hangzik a kérdés, de mi az óvodával ott élünk azon a területen. Kérdezném egyrészt, hogy ennek a pályának milyen a felületi borítása, másrészt, hogy az árnyékolása mennyire lesz megoldott? Mert, ha nem, akkor gyakorlatilag a nyári időszakban használhatatlan.

**Fodor Attila levezető elnök:** Az említett plusz kiadásokból kell ezt is megoldani majd.

**Szabó Orsolya:** Még főépítész úrtól szeretnék kérdezni. A terület koncepciója folyamatosan változik. Jelenleg mik az elképzelések?

**Györgyi Zoltán főépítész**: A mostani pályázatban a helyrajzi számot kell megadni a sportpark tekintetében is. Most éppen ezen dolgozunk, hogy egy átfogó koncepció készüljön erre a területre. Korábban egy nagy sportlétesítmény létesítésére lett kiszabályozni ez a terület. Az az uszoda, amit reményeink szerint támogatni fog a kormányzat, az nem igényel ekkora területet. Ezért át kell gondolnunk ezt a kérdést. Emellett azt is át kell gondolnunk, hogy ha itt meg tud valósulni egy sportpark, és itt van az iskola, és esetleg itt lesz az uszoda, akkor azt a kispályát, amit az Arany János utcai játszótér mögé képzeltünk el, azt is inkább itt kellene megvalósítani. Ebben az esetben azt is át lehetne gondolni, hogy az Arany János utcai területnek mi legyen a hasznosítása. Azonban azt sem szabad elfelejteni, hogy a közeljövőben meg fog valósulni a területen egy parkoló is. Vizsgáljuk azt is, hogy a Kaszáló utcai óvoda telkét megszélesítsük ebben az irányban, de az elhangzottak még csak vizsgálati szinten vannak.

**Fodor Attila levezető elnök:** Örülök Szabó Orsolya felvetésének. Az is megoldás is lehet, és a legolcsóbb is talán, hogy kisebb lombozatú fákat telepítünk oda. Ez nem lenne akkora költség, mint ha egyéb, mesterséges árnyékolót helyeznénk el.

**Horváthné Holéczy Katalin**: Nem értem pontosan. Akkor most beadjuk a pályázatot, tegyük fel, hogy nyerünk, közben kialakul a koncepció, feltételezem, hogy azt a testület megszavazza. Utána kezdődhet csak a megvalósítás. Ez így a kiírónak megfelel?

**Györgyi Zoltán főépítész**: Ebben a pályázatban egy helyrajzi számot kellett megadni. Hogy azon az ingatlanon belül hol kerül elhelyezésre, az a kiírónak teljesen mindegy. A terület adottsága ugyanolyan, azt nekünk kell eldönteni, hogy hol lesz a sportpark.

**Fodor Attila levezető elnök**: Van-e további kérdés, hozzászólás? Nincs. Akkor először ismét a Pénzügyi bizottságot kérem, hogy szavazzunk az előterjesztésben foglalt határozati javaslatról.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**69/2016. (VIII. 02.) HATÁROZATA**

**Tárgy:** **Döntés a „Nemzeti Szabadidős – Egészség Sportpark Programban való részvételről” szóló, 92/2016. (VII. 11.) számú határozat módosításáról**

Nagykovácsi Nagyközség Önkormányzat Pénzügyi és településfejlesztési bizottsága javasolja a Képviselő-testületnek, hogy a 92/2016. ( VII.11.) számú határozatot az alábbiak szerint módosítsa:

*Nagykovácsi Nagyközség Önkormányzatának Képviselő-testülete úgy dönt, hogy a Nemzeti Szabadidős- Egészség Sportpark Programban részt vesz, és a Nagykovácsi belterület 4561/7 hrsz. alatt nyilvántartott ingatlanon elhelyezendő 150 m2 alapterületű 15 sporteszközös sportpark megvalósítására pályázik.*

*Felhatalmazza a Polgármestert és a szükséges intézkedések megtételére.*

**Határidő:** azonnal

**Felelős:** polgármester

**Fodor Attila levezető elnök:** Most pedig kérem az Oktatási bizottságot, hogy szavazzon az előterjesztésben foglalt határozati javaslatról.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**Oktatási, kulturális, sport, turisztikai és környezetvédelmi BIZOTTSÁGA**

**39/2016. (VIII. 02.) HATÁROZATA**

**Tárgy:** **Döntés a „Nemzeti Szabadidős – Egészség Sportpark Programban való részvételről” szóló, 92/2016. (VII. 11.) számú határozat módosításáról**

Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága javasolja a Képviselő-testületnek, hogy a 92/2016. ( VII.11.) számú határozatot az alábbiak szerint módosítsa:

*Nagykovácsi Nagyközség Önkormányzatának Képviselő-testülete úgy dönt, hogy a Nemzeti Szabadidős- Egészség Sportpark Programban részt vesz, és a Nagykovácsi belterület 4561/7 hrsz. alatt nyilvántartott ingatlanon elhelyezendő 150 m2 alapterületű 15 sporteszközös sportpark megvalósítására pályázik.*

*Felhatalmazza a Polgármestert és a szükséges intézkedések megtételére.*

**Határidő:** azonnal

**Felelős:** polgármester

**Fodor Attila levezető elnök:** Köszönöm szépen.Van-e további kérdés, hozzászólás? Nincs. Akkor köszönöm szépen a részvételt, a Pénzügyi és az Oktatási Bizottság együttes ülését 08 óra 40 perckor bezárom.

K.m.f.

 Fodor Attila Tegzes Endre

 tag elnök